**Ziņojums par videomateriālu “Īsfilma par tālruni 112”**

Ministru kabineta 2010.gada 27.aprīļa noteikumos Nr.398 “Valsts ugunsdzēsības un glābšanas dienesta nolikums”, kā viena no funkcijām ir noteikta, īstenot valsts politiku vienotā ārkārtas palīdzības izsaukumu numuru 112 darbības jomā. Valsts ugunsdzēsības un glābšanas dienests (turpmāk – VUGD) nodrošina vienotā ārkārtas palīdzības izsaukumu numura "112" zvanu saņemšanu, apstrādi un, ja nepieciešams, to pāradresēšanu citiem operatīvajiem dienestiem.

VUGD regulāri organizē pasākumus, kas veicina numura 112 atpazīstamību.

Ar Eiropas Komisijas un Eiropas Parlamenta kopīgu lēmumu kopš 2010. gada 11. februāra Eiropā tiek atzīmēta 112 Diena. Eiropas Ārkārtas numura asociācija (European Emergency Number assotiation) ar Eiropas Komisijas atbalstu ir izstrādājusi trīs animācijas video par numuru 112. 2015.gada 11. februārī, sadarbojoties ar tirdzniecības centriem SIA “Maxima Latvija”, SIA ''Linstow Center Management'', SIA “Domina Shopping” un arī ar VAS “Starptautisko lidostu “Rīga””, iekšējos monitoros tika izvietoti šie video. Kā arī VUGD pieejamajos sociālajos tīklos (*facebook.com, youtube.com*). Pašlaik šie animācijas video ir dublēti ar ierunātu tekstu un subtitriem latviešu valodā.

Savukārt, lai izvietotu animācijas video par numuru 112 plašāk redzamus, kā viena no iespējām, tika apzinātas dažādas televīzijas un to piedāvājumu aptuvenās izmaksas. Svarīgi, lai cilvēkiem vairāk paliek atmiņā pārraidītie animācijas video, tāpēc vēlams tos pārraidīt vismaz vienu mēnesi vakarā pēc plkst.18:00 (februārī, Eiropas 112 dienas mēnesī) gan latviešu, gan krievu valodā raidošajos medijos.

Izmaksu tabula reklāmu rullīšu izvietošanai televīzijā:

|  |  |  |
| --- | --- | --- |
| **N.p.k.** | **Televīzija** | **Izmaksas (EUR, ar PVN)** |
| 1 | Latvijas reģionu televīzija | 1000 |
| 2 | TV5 | 1500 |
| 3 | Pirmais Baltijas kanāls | 6500 |
| 4 | LTV1 | 8500 |
| 5 | LNT | 10000 |
| 6 | TV3 | 16000 |

L.Purene, 67075971

liga.purene@vugd.gov,lv